b"\n_START_ARTICLE_\nIsle of Capri\n_START_PARAGRAPH_\n\xc2\xabIsle of Capri\xc2\xbb er en amerikansk popul\xc3\xa6rmusikksang med melodi av Wilhelm Grosz (ogs\xc3\xa5 kjent som Hugh Williams) og tekst av Jimmy Kennedy. Sangen ble publisert i 1934._NEWLINE_Den ble spilt inn p\xc3\xa5 plate av Lew Stone and his band med sang av trompeteren Nat Gonella 25. juli 1934 og utgitt av britiske Decca Records med katalognummer F\xc2\xa05132. Andre popul\xc3\xa6re britiske innspilliger var med Ray Noble and his orchestra med sang av Al Bowlly august 1934 og med Gracie Fields 9. oktober 1934._NEWLINE_Den f\xc3\xb8rste hitversjonen var med Freddy Martin's orchestra med sang av Elmer Feldkamp, innspilt 3. desember 1934. Senere hitversjoner ble spilt inn av Wingy Manone i 1944 og senere av The Gaylords og av Jackie Lee. Frank Sinatra spilte inn sangen 1. oktober 1957. Den ble utgitt p\xc3\xa5 hans album Come Fly with Me i 1958. _NEWLINE_Kort etter dens f\xc3\xb8rste utgivelse ble det spilt inn en coverversjon p\xc3\xa5 spansk av Osvaldo Fresedo med sangeren Roberto Ray._NEWLINE_Innspillingen med The Gaylords ble utgitt av Mercury Records med katalognummer 70350._NEWLINE_Innspillingen med Jackie Lee ble utgitt av Coral Records med katalognummer 61149. _NEWLINE_Sangen ble en enorm verdensomspennende hit, sunget i utallige arragementer og oversettelser.\n_START_SECTION_\nNorske versjoner\n_START_PARAGRAPH_\nDa sangen ble gitt ut p\xc3\xa5 platen De tusen sj\xc3\xb8ers land av De syngende husm\xc3\xb8dre, ble Erik Diesen og Arne Bendiksen kreditert som tekstforfattere._NEWLINE_Finn Evensen har skrevet en norsk tekst med tittelen \xc2\xabRaymond, Roger og Ronny\xc2\xbb."